బి. జయ

బి. జయ తెలుగు సినిమా దర్శకురాలు. జర్నలిస్ట్ గా కెరీర్ ను ప్రారంభించి, సూపర్ హిట్ అనే సినీవారపత్రికను స్థాపించి, ప్రేమలో పావని కళ్యాణ్‌ సినిమాతో దర్శకురాలిగా మారింది.

 జననం - విద్యాభ్యాసం 
ఈవిడ 1964 జనవరి 11 న తూర్పు గోదావరి జిల్లా, అడ్డతీగల మండలం, రావులపాలెం గ్రామంలో జన్మించింది. చెన్నై విశ్వవిద్యాలయంలో ఎం.ఎ. (ఇంగ్లీష్ లిటరేచర్), జర్నలిజంలో డిప్లొమా చేసింది. అన్నామలై విశ్వవిద్యాలయంలో ఎం.ఎ. (సైకాలజీ) చదివింది.

 సినీరంగ ప్రస్థానం 
చదువు పూర్తికాగానే ఆంధ్రజ్యోతి డైలీతో తన జర్నలిస్ట్ జీవితాన్ని ప్రారంభించింది. ఆ తరువాత చిత్రజ్యోతి, ఇండియన్ ఎక్స్ ప్రెస్ పత్రికలలో పనిచేసింది. 2002లో దీపక్, అంకిత హీరో, హీరోయిన్స్ గా నటించిన ప్రేమలో పావని కళ్యాణ్ చిత్రం ద్వారా నిర్మాతగా మారింది. చంటిగాడు సినిమాకు తొలిసారిగా దర్శకత్వం వహించింది. ఈ సినిమా 25 కేంద్రాలలో 100 రోజులు పూర్తిచేసుకుంది.

 దర్శకత్వం వహించిన చిత్రాల జాబితా 
 క్రమసంఖ్య సంవత్సరం చిత్రంపేరు నటవర్గం ఇతర వివరాలు 1 2003  చంటిగాడు  బాలాదిత్య, సుహాసిని   2 2005  ప్రేమికులు  యువరాజ్, రిషి గిరీష్, కామ్నా జఠ్మలానీ  3 2007  గుండమ్మగారి మనవడు  ఆలీ, సింధూరి  4  2008  సవాల్  భరత్, సుహానీ  5  2012  లవ్‌లీ  ఆది, శాన్వీ  6  2016  వైశాఖం  హరీశ్, అవంతిక  చిత్రీకరణ

మరణం 
గుండె పోటు కారణంగా హైదరాబాదు లో ఆగస్టు 30 2018 న మరణించింది.

మూలాలు

వర్గం:తెలుగు సినిమా దర్శకులు
వర్గం:తెలుగు సినిమా మహిళా దర్శకులు
వర్గం:1964 జననాలు
వర్గం:2018 మరణాలు
వర్గం:తూర్పు గోదావరి జిల్లా మహిళా సినిమా దర్శకులు
వర్గం:తూర్పు గోదావరి జిల్లా మహిళా పాత్రికేయులు